section_heading: Ideje
paragraph_text: McKenna je bio pobornik istraživanja alternativnih stanja svijesti kroz uporabu prirodnih psihodeličnih droga poput psilocibinskih gljiva i DMT-a. Seanse sa psihodelicima smatrao je "trans-dimenzionalnim putovanjima" koja omogućuju kontakt s entitetima koji bi mogli biti preci ili duhovi zemlje. Bio je protivnik većine organiziranih religija i različitih oblika duhovnog buđenja baziranih na guruima.